	


















REPUBLIKA SLOVENIJA
MINISTRSTVO ZA FINANCE
FINANČNA UPRAVA REPUBLIKE SLOVENIJE

Šmartinska cesta 55, p.p. 631, 1001 Ljubljana	T: 01 478 38 00
	E: gfu.fu@gov.si
	www.fu.gov.si



 
[bookmark: Klasifikacija]Številka: 	1004-203/2026-1	
[bookmark: DatumDokumenta]Datum: 	28. 10. 2026 

Na podlagi 25. člena Zakona o delovnih razmerjih (ZDR – 1) (Uradni list RS, št. 21/13, s spremembami in dopolnitvami) in 35. člena Zakona o javnih uslužbencih (Uradni list RS, št. 32/25, s spremembami in dopolnitvami), Finančna uprava RS objavlja prosto strokovno tehnično delovno mesto:
 

na Finančnem uradu Maribor


ADMINISTRATOR VI (šifra 2081) v Glavni pisarni, Oddelek za splošne zadeve, Služba za splošne zadeve

Izhodiščni plačni razred je 9. plačni razred oziroma osnovna plača v višini 1.588,40 EUR bruto, pri čemer pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24).

Pogoji za zasedbo delovnega mesta:
· najmanj višje strokovno izobraževanje/višja strokovna izobrazba oziroma višješolsko izobraževanje (prejšnje)/višješolska izobrazba (prejšnja),
· 6 mesecev delovnih izkušenj na zahtevani stopnji izobrazbe.

Kratek opis nalog:
· organiziranje in koordiniranje nalog pisarniškega poslovanja,
· izvajanje materialnega in finančnega poslovanja,
· sodelovanje pri izvajanju kadrovskih opravil,
· vodenje predpisanih evidenc,
· sodelovanje pri izvajanju zahtevnejših opravil,
· opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.

Poskusno delo: 3 mesece.

Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. 

Z izbranim kandidatom bo sklenjena pogodba o zaposlitvi za nedoločen in polni delovni čas.

K prijavi morajo kandidati priložiti naslednje:
1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena, 
2. pisno izjavo kandidata o vseh dosedanjih zaposlitvah, iz katere je razvidno izpolnjevanje pogoja glede zahtevanih delovnih izkušenj. V izjavi kandidat navede datum sklenitve in datum prekinitve delovnega razmerja pri posameznemu delodajalcu, kratko opiše delo, ki ga je opravljal pri tem delodajalcu, ter navede stopnjo zahtevnosti delovnega mesta.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. 

Prijavo pošljite v 3 dneh od objave na naslov, kjer se bo delo opravljalo. Za pisno obliko prijave se šteje tudi elektronska oblika, poslana na elektronski naslov, pri čemer veljavnost prijave ni pogojena z elektronskim podpisom. 

Prijave se pošljejo na naslov: Finančna uprava RS, FU Maribor, Titova cesta 10, 2000 Maribor ali na i.

Za dodatne informacije o vsebini dela se lahko obrnete na Heleno Falež, tel.: 02/235-6815.

Za dodatne informacije o formalni izvedbi izbirnega postopka se lahko obrnete na Špelo Praček, tel.: 01/478-2728.

Kandidati bodo o izbiri obveščeni po elektronski pošti najkasneje v roku 8 dni po opravljeni izbiri. 
 
Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.


  								  Mateja Stopar,  		                                                                   	vodja kadrovskega poslovanja



Poslati: 
· objava na Zavodu RS za zaposlovanje.

